LH วิ่งแรง 3% เก็งฯ งบปี 65 กำไรโตแกร่ง-ปันผลสูง
LH วิ่งแรง 3% ราคาแตะ 9.20 บ. ด้วยมูลค่าซื้อขาย 681.76 ลบ. คาดนักลงทุนเข้าซื้อเก็งกำไร ลุ้นผลงานปี 65 กลับมาเติบโตอย่างแข็งแกร่ง 20%-ปันผลสูง โบรกฯ เชียร์ซื้อเป้า 10 บ.
LH วิ่งแรง 3% ราคาแตะ 9.20 บ. คาดนักลงทุนเข้าซื้อเก็งกำไร ลุ้นผลงานปี 65 เติบโตอย่างแข็งแกร่ง-ปันผลสูง โบรกฯ เชียร์ซื้อเป้า 10 บ.
20 ม.ค. 2565

ผู้สื่อข่าวรายงานว่า ราคาหุ้น บริษัท แลนด์แอนด์เฮ้าส์ จำกัด (มหาชน) หรือ LH ล่าสุด ณ เวลา 14:56 น. อยู่ที่ 9.20 บาท บวก 0.30 บาท หรือ 3.37% สูงสุดที่ 9.20 บาท ต่ำสุดที่ 8.90 บาท ด้วยมูลค่าซื้อขาย 681.76 ล้านบาท

ทั้งนี้ บล.บัวหลวง ระบุในบทวิเคราะห์ (20 ม.ค.2565) LH จะปรับตัวขึ้นแรงจากความคาดหวังต่อกำไรหลักที่จะกลับมาเติบโตในปี 2565 โดยบล.บัวหลวง คาดเติบโต 20% เมื่อเทียบจากปีก่อน หลังจากที่ชะลอตัวในปี 2564 ปัจจัยหลักมาจากโครงการแนวรายเติบโตขึ้นอย่างต่อเนื่อง โครงการคอนโดที่สร้างเสร็จ (เดอะ คีย์ พระราม3) การฟื้นตัวของธุรกิจให้เช้า และส่วนแบ่งกำไรที่เติบโต และยังมีอัตราผลตอบแทนจากเงินปันผลที่ดี (ยังมีอัพไซด์ต่อกำไรสุทธิจากการขายตึกอพาร์ทเม้นในสหรัฐ) ยังคงแนะนำ “ซื้อ” โดยมีราคาเป้าหมาย ณ สิ้นปี 2565 ที่ 10 บาท